

	[image: stema0001]
	UNITATEA ADMINISTRATIV.       TERITORIALA                                        MUNICIPIUL DROBETA TURNU SEVERIN                               Strada Maresal Averescu nr. 2                                                          Drobeta Turnu Severin                                                                  Tel: 0252.31.43.79   Fax: 0252.31.63.17                                                       E-mail: primaria@primariadrobeta.ro                                             DIRECȚIA PATRIMONIU       
NR. ______________/_______.11.2024                                                          
	





  Avizat,  									 Avizat,         		    Direcția economică	           						      Direcția juridică                                             .............				.				.Prin raport de avizare nr. ..........

                                               
RAPORT DE SPECIALITATE

privind aprobarea asocierii în participație dintre Fundația pentru Tineret Mehedinți și Municipiul Drobeta Turnu Severin, în vederea administrării, modernizării și utilizării terenului de sport precum și a terenului cu destinația parcare situate în strada Crișan, nr.25



Prin referatul de aprobare nr. _____/ 2024  Viceprimarul   Municipiului Drobeta Turnu Severin, Cristian Mură propune adoptarea unui proiect de hotărâre de consiliu local privind aprobarea asocierii în participație dintre Fundația pentru Tineret Mehedinți și Municipiul Drobeta Turnu Severin, în vederea administrării, modernizării și utilizării terenului de sport precum și a terenului cu destinația parcare situate în strada Crișan, nr.25.

1. Necesitatea și oportunitatea proiectului

       Proiectul de hotărâre propus are ca scop aprobarea asocierii în participație dintre Fundația pentru Tineret Mehedinți și Municipiul Drobeta Turnu Severin, în vederea administrării, modernizării și utilizării terenului de sport precum și a terenului cu destinația parcare situate în strada Crișan, nr.25.
	În acest context adoptarea proiectului de hotărare în spetă este necesară și oportună în condițiile în care prin adresa nr. 44790/19.11.2024 Fundația pentru Tineret Mehedinți își arată disponibilitatea punerii la dispoziție în vederea administrării, modernizării și utilizării terenului de sport în suprafață de 2170 mp, precum și a terenului cu destinația parcare în suprafață de 1044 mp situate în strada Crișan, nr.25. 						Practic  terenurile despre care facem vorbire sunt greu utilizabile din cauza stării precare în care se află.
	În ceea ce privește legislația în materia sportului arătăm că în Legea educației fizice și sportului nr. 69/2000 la art.3 alin.1 s-a statuat ca autoritățile administrației publice locale au obligația să sprijine sportul pentru toți și sportul de performanță și să asigure condițiile organizatorice și materiale de practicare a educației fizice și sportului în comunitățile locale.
	De ademenea căutându-se o soluție cât mai adecvată pentru rezolvarea în mod favorabil a solicitării Fundației pentru Tineret Mehedinți s-a tinut cont de dispozițiile art.2 lit.e din OG nr. 26/30.01.2000 cu privire la asociații și fundații în sensul în care ordonanța respectivă are printre altele drept scop și crearea parteneriatului dintre autoritățile publice și persoanele juridice de drept privat fără scop patrimonial. În același act normativ la art. 49 alin.1 lit.b se prevede că autoritățile administrației publice locale trebuie să sprijine persoanele juridice constituite în temeiul OG 26/2000 prin atribuirea în funcție de posibilități a unor terenuri în scopul ridicării de construcții necesare desfășurării activității lor.
	Nu în ultimul rând se au în vedere dispozițiile art.1949-1954 din Legea 287/2009 privind Codul civil referitoare la încheierea contractelor de asociere în participație.
În aceeași ordine de idei, arătăm că este benefică pentru autoritatea locală acțiunea de modernizare a unor baze sportive prin realizarea de investiții substanțiale în scopul utilizării bazelor respective de către mișcarea sportivă din Municipiul Drobeta Turnu Severin.
Lucrările de investiții se vor realiza cu fonduri prevăzute în bugetul local al Municipiului Drobeta Turnu Severin, rezultatul fiind modernizarea structurilor care vor face parte din contractul de asociere în participație, având drept rezultat crearea unor baze sportive moderne propice desfășurării unor activități cultural sportive în folosul cetățenilor.


2. Beneficiul pentru comunitate

Principalul beneficiu pentru comunitate îl constituie satisfacerea interesului cetețănilor din Municipiul Drobeta Turnu Severin pentru organizarea unor evenimente cultural-sportive care conduc implicit la creșterea nivelului de educație, de socializare și a stării de sănătate la nivelul comunității locale.


3. Legalitatea 
Susținerea proiectului din punct de vedere legal este fundamentată pe dispozițiile dipoziţiile art. 1949-1954 din Legea nr. 287/2009 privind Codul  civil, dispozițiile art.2, lit.c și e din OG nr. 26/30.01.2000 cu privire la asociații și fundații;, dispozițiile art.3 alin.1, din Legea educatiei fizice și sportului nr. 69/2000, art. 84 alin.5, art.87 alin.1, art.129 alin.2 lit.b, alin.9 lit.a, art. 136 alin.1, alin.8, respectiv art.196 alin.1 lit.a din OUG nr. 57/2019 privind Codul administrativ.





Proiectul de hotărâre cu întreaga documentație va fi supus spre dezbatere și aprobare în sedința ordinară a  Consiliului Local al Municipiului Drobeta Turnu Severin .
Atașăm prezentului:
· adresa nr. 44790/19.11.2024;
· certificatul de înregistrare fiscală R1605647;
· sentința civilă nr. 20/09.02.1998;
· actul de dezmembrare nr. 1894/22.10.2024;
· extrasele de informare de carte funciară;
· planșă foto a obiectivelor.
	



       DIRECTOR						      CONSILIER JURIDIC,   ..... DIREȚIA PATRIMONIU				
    RADU  LĂPĂDAT					       MARIUS  POPESCU

